Monna ea belaelloang bosholung ,o shoa kamor’a ho thunyetsoa ka ha motho, Qachas’Nek – moafrikafmradio: The Most Authoritative Radio Ever!
Monna ea belaelloang bosholung ,o shoa kamor’a ho thunyetsoa ka ha motho, Qachas’Nek
Monna o shoele kamor’a ho thunngoa ke mong’a lelapa lee a neng a le hlasetse le e mong eo a ileng a ipha limenyane, nakong eo mong’a a lona a neng a ba phalalisa ka sethunya ka har’a ntlo ea hae, bosiung bo neng bo sela Laboraro lena.
Mofani oa litaba tsena eo e leng mohoebi ea reng ba ikopantse hammoho, Nonyana-ea-Mpitsa Ha-Masupha Qachaseneke, ho loantša masholu likhoebong tsa bona, o re o fumane litaba tsena ha a fihla khoebong ea hae, hore banna ba babeli ba ne ba kene lapeng le le leng, empa beng ba lona ba ba hlokomela kapele.
Monghali Tankisang Mapuro, o re mong’a ntlo o ile a qobella babelaelloa ka phaposing e ’ngoe, empa e mong a atleha ho baleha nakong eo sethunya sa hae se oelang, a sallana le eo a ileng a mo thunya, ea tummeng ka bosholu, setopo sa hae sa ea latoa ke sepolesa sa Qachaseneke.
Ho sale joalo o re ’melaelloa oa bosholu ba liphahlo lebenkeleng la hae, khoeling e fetileng, esale a thoba sepetlele,’Mamohato, a ne a il’o alafshoa monoana, oa letsoho le ileng la thunngoa nakong eo a neng a baleha kamor’a ho bo tšoareloa, kaha mapolesa a ne sa mo lebela.
Previous PostSe seng sa litsi tsa thuto sa Afrika Boroa, se tlotla Lepe la basali ba LesothoNext PostMelaelloa oa lipolao tsa batho ba babeli, Ha-Teko, o tšoeroe